เมื่อวานเราไปกินบุฟเฟต์มา แล้วเราจับจานหมูดิบมา เราไม่กินหมู แต่กินหม้อเดียวกับคนที่กินหมู ตอนเราจับมาเราใช้ทิชชู่เช็ดไปหนึ่งรอบ แล้วกลับบ้านมาเราก็มาล้างมือกับน้ำยาล้างจานหนึ่งรอบ และมาอาบน้ำสระผมต่อ เรากังวลตอนจับหมู เพราะตอนที่เรากินเราโดนเสี้ยนตะเกียบปักมือ แต่แผลไม่ใหญ่ ถ้าไม่สังเกตคือไม่เห็นเลย เสี้ยนเล็กนิดเดียว เราอาบน้ำกับแชมพูจะสะอาดเหมือนสบู่มั้ย แล้วถ้าเราวางโทรศัพท์ไว้กับโต๊ะจะเป็นอะไรมั้ย เราไม่รู้ว่าโต๊ะตรงนั้นมีเศษหมูอะไรติดอยู่รึเปล่า พอมาตอนเช้านี้เราก็มาแกะสิวที่หน้า เราอยากถามว่า 1.ตรงโต๊ะที่เราวางโทรศัพท์เราไม่รู้ว่ามีเศษหมูหรืออะไรติดมั้ยถ้าเรามาจับโทรศัพท์ต่อจะเป็นอะไรมั้ย เรามีแผลเสี้ยนตะเกียบไม้ตำที่มือแต่แผลไม่ใหญ่ เล็กมาก 2.เรากังวลว่าถ้าเราล้างมือไม่หมดมันจะไปติดตามส่วนต่างๆของร่างกาย เราใช้แชมพูอาบน้ำจะสะอาดเหมือนสบู่มั้ย
สวัสดีค่ะ หากมือมีแผลขนาดเล็กที่เกิดจากการโดนเสี้ยนไม้ตำ แล้วได้นำมือไปจับจานที่ใส่หมูดิบ หรือการที่นำโทรศัพท์ไปวางบริเวณที่อาจเคยมีหมูดิบวางอยู่ แล้วนำมือไปจับโทรศัพท์นั้น โอกาสที่จะติดเชื้อโรคที่ทำให้เกิดไข้หูดับนั้นมีน้อยมาก เพราะไม่ได้เป็นการสัมผัสเนื้อหมูดิบโดยตรง อีกทั้งแผลที่มือก็มีขนาดที่เล็กมาก ทั้งนี้ อาจลองสังเกตอาการไป 3-5 วัน หากไม่มีอาการไข้ (ซึ่งเป็นอาการสำคัญของการติดเชื้อไข้หูดับ) ก็ย่อมแสดงว่าไม่ได้มีการติดเชื้อมาค่ะส่วนการที่หลังจากนั้น ได้อาบน้ำด้วยแชมพู ซึ่งหากแม้มือจะมีเชื้อโรคอะไรติดมาก็ตาม เชื้อโรคเมื่อโดนแชมพู ก็จะตายหมดแล้วค่ะ ดังนั้น เชื้อโรคก็จะไม่ไปติดที่บริเวณอื่นๆ ของร่างกายอีกค่ะ